Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZintPK-C, 203/20 - ZIUPOPDVE, 202/21 – odl. US in 3/22 - ZDeb v nadaljevanju ZJU) in 25. člena Zakona o delovnih razmerjih (Uradni list RS, št. št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), 203/20 – ZIUPOPDVE, 119/21 – ZČmlS-A, 202/21 – odl. US, 15/22, 54/22- ZUPŠ-1, 114/23 in 136/23 – ZIUZDS; v nadaljnjem besedilu: ZDR-1)

**Ministrstvo za obrambo,** Vojkova cesta 55, 1000 Ljubljana, **objavlja prosto** strokovno tehnično delovno mesto za določen čas osem mesecev.

**»RAČUNOVODJA VII/2 – III - pripravnik« (šifra DM 102776), v Sekretariatu generalnega sekretarja, Službi za računovodstvo, Oddelku za saldakonte in plačilni promet**

Kandidati, ki se bodo prijavili na to delovno mesto, morajo izpolnjevati naslednje pogoje:

**Zahtevana izobrazba**:

* končano visokošolsko strokovno izobraževanje (prejšnje)/visokošolska strokovna izobrazba (prejšnja); visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja); visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja); višješolsko izobraževanje (prejšnje)/višješolska izobrazba (prejšnja).

**Zahtevane delovne izkušnje**:

* 0 mesecev.

**Posebni pogoji:**

* dovoljenje za dostop do tajnih podatkov stopnje »zaupno« (Z, I-E,I-N).

**Naloge delovnega mesta:**

* usposabljanje za usklajevanje analitične in sintetične evidence,
* usposabljanje za izvajanje računovodskih nalog: izvajanje obračunov ter evidentiranje poslovnih dogodkov v programsko aplikacijo na podlagi vnesenih podatkov ali prejetih dokumentov,
* usposabljanje za pripravljanje letnih poročil in pripravo podatkov za zaključni račun proračuna ter premoženjsko bilanco ministrstva,
* usposabljanje za urejanje arhivskega gradiva službe.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe (študijski program) ter leto in ustanova, na kateri je bila izobrazba pridobljena,
2. pisno izjavo kandidata, da:

* je državljan Republike Slovenije;
* da nima dvojnega državljanstva;
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. pisno izjavo, da za namen tega postopka dovoljuje Ministrstvu za obrambo pridobitev podatkov iz 2. točke iz uradne evidence (če kandidat z vpogledom v uradne evidence ne soglaša, bo moral sam predložiti ustrezna dokazila);
2. pisno izjavo, da soglaša s tem, da se bo zanj opravilo varnostno preverjanje za dostop do tajnih podatkov stopnje »zaupno« skladno z Zakonom o tajnih podatkih (Uradni list RS, št. 50/06 – uradno prečiščeno besedilo, 9/10, 60/11 in 8/20), če kandidat ustreznega dovoljenja še nima;
3. pisno izjavo, da soglaša s tem, da se bo zanj opravilo varnostno preverjanje skladno s 35. členom Zakona o obrambi (Uradni list RS, št. 103/04 – uradno prečiščeno besedilo 95/15 in 139/20).

Zaželeno je, da prijava vsebuje tudi kratek življenjepis ter, da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi priloženega obrazca »vloga za zaposlitev«, na podlagi priloženih izjav in dokazil, lahko na podlagi pisnega preizkusa, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Skladno z 21. členom Uredbe o postopku za zasedbo prostega delovnega mesta v organih državne uprave in pravosodnih organih (Uradni list Republike Slovenije, št. 139/2006 in 104/10) se kandidati, ki ne izpolnjujejo pogojev objave, ne bodo uvrstili v izbirni postopek.

Z izbranim kandidatom bo, v kolikor po opravljenem predhodnem zdravstvenem pregledu ter varnostnim preverjanju ne bo ugotovljenih zadržkov, sklenjeno delovno razmerje za določen čas, s polnim delovnim časom.

Strokovno tehnično delovno mesto računovodja VII/2 – III - pripravnik je uvrščeno v 14. plačni razred (osnovna plača 1.841,39 EUR bruto). Izbrani kandidat pridobi pravico do izplačila osnovne plače v vrednosti plačnega razreda postopno, na način iz 2. in 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24). Delo se bo opravljalo v prostorih Sekretariata generalnega sekretarja, Službe za računovodstvo, Oddelku za saldakonte in plačilni promet na naslovu Kranjčeva ulica 1 v Ljubljani, oziroma v drugih njegovih uradnih prostorih.

Kandidat vloži prijavo v pisni obliki (na priloženem obrazcu »[**Vloga**](http://www.mnz.gov.si/fileadmin/mnz.gov.si/pageuploads/UUCV/2010/VLOGA-1100-98-2010-ADMINISTRATOR_V_SUPG._5.8.2010.doc) **za zaposlitev**«), ki jo pošlje v zaprti ovojnici z označbo: »Za javno objavo za delovno mesto računovodja VII/2 – III, št. **1003-7/2025**« **na naslov:** Ministrstvo za obrambo, Služba za kadrovske zadeve, Vojkova cesta 55, 1000 Ljubljana, in sicer v roku **3 dni po objavi** na spletnem portalu državne uprave GOV.SI in Zavoda Republike Slovenije za zaposlovanje, torej do vključno 10. 7. 2025 (zadnji dan oddaje priporočeno po pošti). Za pisno obliko prijave se šteje tudi elektronska oblika, poslana **na elektronski naslov**: [glavna.pisarna@mors.si](mailto:glavna.pisarna@mors.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končani javni objavi bo objavljeno na spletnem portalu državne uprave GOV.SI.

Informacije o izvedbi javne objave je možno dobiti na telefonski številki 01/471 10 61 pri Andreji Marinko.

Informacije o delovnem področju je možno dobiti na telefonski številki 01/471 25 49 pri Saški Škrjanc.

Opomba: Uporabljeni izrazi, zapisani v moški slovnični obliki, so uporabljeni kot nevtralni za ženske in moške.